**Стипендије за летње курсеве немачког језика у Баварској 2020.**

Баварски високошколски центар за Средњу, Источну и Југоисточну Европу (BAYHOST) и ове године додељује стипендије за летње курсеве немачког језика на универзитетима у Баварској.

За стипендије могу конкурисати студенти и млади научници свих дисциплина из Србије, Црне Горе, Северне Македоније, Хрватске, Босне и Херцеговине, Албаније, Словеније и Украјине, чије је знање немачког језика минимум на Б1 нивоу.

Заинтересовани кандидати у време пријаве морају бити у статусу студента (завршена најмање 2 цела семестра) или запослени као академско особље на високообразовној институцији у својој матичној земљи.

Стипендија покрива трошкове курса, смештаја, џепарац и трошкове исхране на универзитету у Баварској.

Пријавну документацију потребно је доставити **до 23. марта 2020. године** (датум пријема документације) на адресу BAYHOST-а:

BAYHOST,   
Stichwort: „Sommersprachkursbewerbung“  
UNIVERSITATSSTR. 31  
93053 Regensburg  
DEUTCHLAND

Онлајн пријавни формулар можете наћи [овде](https://bayhost-stipendiensystem.uni-regensburg.de/sommerkursstipendium).

Више информација о начину пријаве и потребној пријавној документацији можете наћи [овде](https://www.uni-regensburg.de/index.php?eID=dumpFile&t=f&f=13853&token=d74fef0eac0c25cc2561a2cd241ecdf4f529939e).

Више информација о овом програму стипендија можете наћи [овде](https://www.uni-regensburg.de/bayhost/stipendien/sprachkurse-in-bayern/index.html?fbclid=IwAR3TlZ7e-g0tvUvHzywHTY67iIphCcM7gnilfXDCiWW6nEFbmtR38DSN3D0).